एक्वामैन
एक्वामैन डीसी कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। मोर्ट वाइज़िंगर और पॉल नॉरिस द्वारा निर्मित यह चरित्र पहली बार मोर फन कॉमिक्स #७३ (नवंबर १९४१) में दिखाई दिया। एक्वामैन अटलांटिस की रानी अटलान्ना और एक मानव, थॉमस करी का पुत्र है, और अटलांटिस के जलमग्न राज्य का महाराज है। अर्ध-मानव और अर्ध-अटलांटियन होने के कारण उसके पास कई अतिमानवी शक्तियां हैं, जिनमें सभी जलीय जीवों पर टेलीपैथिक नियंत्रण प्रमुख है। अभिनेता जेसन मोमोआ डीसी एक्सटेंडेड यूनिवर्स की फिल्मों में एक्वामैन की भूमिका निभा रहे हैं। अपनी इस भूमिका में वह सर्वप्रथम २०१६ की फ़िल्म बैटमैन वर्सेस सुपरमैन: डॉन ऑफ जस्टिस में विशेष उपस्थिति में दिखे थे, जिसके बाद उनका चरित्र फिर २०१७ में जस्टिस लीग में नजर आया। चरित्र पर आधारित पहली पूर्ण फ़िल्म, एक्वामैन दिसंबर २०१८ में रिलीज़ होगी।